
इस्लाम में रहब्ानियत नहीं 


: | साथ रहने से तकलीफ पहुंचेगी 


अल्लाह तआला की कामिल कदरत 
इन्सान के चेहरे में 

रंगों की विभिन्‍नता में कदरत का नजारा 
उंगलियों के पोरों में अल्लाह की कदरत 
अंगूठे की लकीरों के माहिरीन का दावा 
हम अंगूठे के पोरे को दोबारा 

बनाने पर कादिर हैं 

आयत सुनकर मुसलमान होना 

अल्लाह तआला की कामिल कदरत 


( | दो इन्सान के मिाजाजों में इख्तिलाफ 
: | सहाबा-ए-किराम रजियल्लाहु अन्हुम 
| के मिजाज अलग अलग थे 


: | हुजूर सलल्‍लल्लाहु अलैहि व सल्‍लम और आपकी 


पाक बीवियों के दरमियान ना इत्तिफाकी 


. | हजरत आयशा रज़ि. की हुजूर सल्ल. 


से नाराजगी 


. | मियां बीवी के ताल्लुक की हैसियत 


से नाराजगी 


| हज़रत अबू बक्र और उमर रजियल्लाहु अन्हुमा 
के मिज़ाजों में इख्तिलाफ 





हजरत अबू बक्र और उमर रजियल्लाहु अन्हुमा 
के दरमियान इख्तिलाफ का एक वाकिआ 
मिज़ाजों का इख्तिलाफ हक है 

सब्र नहीं करोगे तो लड़ाईयां होंगी. 
तक्लीफों से बचने का तरीका 

सिर्फ अच्छाईयों की तरफ देखो 

एक दिलचस्प वाकिआ ..... 

बीवी के कामों को सोचो 

. | बुराईयों की तरफ ध्यान करने का नतीजा 
. | हो सकता है कि तुम गलती पर हो 

दोनों अपनी अपनी जगह पर दुरुस्त हों 
सीधा करना चाहोगे तो तोड़ दोगे 

औरत का हुस्न उसके टेढ़ेपन में है 

टेढ़ा होना एक जायद चीज है 

- | औरत का टेढ़ापन कुदरती है. 

बुढ़िया और शिकारी पन्दि का वाकिआ _ 


3. | कभी सुकून नसीब नहीं होगा 


दूसरों की तक्लीफों पर सत्र 
तुम्हें क्या फायदा हासिल होगा? 
सब्र करने का अज्र 

बदला लेने से क्या फायदा? 
बराबर का बदला लो 

खुलासा 

खानदानी झगड़ों के असबाब 
और उनका हल 
(दूसरा हिस्सा) 


3. 

पिछले इतवार को ख़ानदानी झगड़े और उनको खत्म : 
करने के बारे में कुछ अर्ज किया था। एक और हदीस में 
हुज़्रे अक्दस सललल्लाहु अलैहि व सल्‍लम ने इन 
इख्तिलाफों और झगड़ों को ख़त्म करने का एक और 
तरीका बयान फरमाया है। वह हदीस यह,है कि: 

हजरत अब्दुल्लाह बिन उमर रजियल्लाहु अन्हु रिवायत 








खानदानी झगड़े ......(2) 











करते हैं कि हुजूरे अक्दस सल्लल्लाहु अलैहि व सल्लम ने 
प्नाया: एक मुसलमान वह है जो लोगों से अलग थलग' 
होकर बैठ गया, लोगों से किनारा इख्तियार कर लिया। 
जैसे वह किसी मस्जिद में या मदरसे में या इबादत गाह में 
बैठ गया ताकि लोगों से साबका पेश न आए, और यह ' 
सोचा कि मैं तन्हाई में इबादत करता रहूगा। दूसरा 
मुसलमान वह है जिसने तन्हाई इख्तियार नहीं की, बल्कि 
लोगों से मिला जुला रहा, लोगों से ताल्लुकात भी हैं, 
रिश्तेदारियां और दोस्तियां भी हैं, और उनके साथ उठता 
बैठता भी है, और फिर साथ रहने और उनके साथ मामलात 
करने के नतीजे में लोगों से तक्‍्लीफें भी पहुंचती हैं, और 
वह उन तक्‍्लीफों पर सब्र करता है। फरमाया कि यह 
दूसरा मुसलमान जो लोगों के साथ मिलकर रहतां है और 
उनकी तक्लीफों पर सब्र करता है, यह मुसलमान उस 
मुसलमान से जो लोगों से अलग थलग रहता है और उसके 
नतीजे में उसको तक्‍्लीफों पर सब्र करने की ज़रूरत भी । 
पेश नहीं आती, कहीं ज्यादा बेहतर है। ' 
इस्लाम में रहबानियत नहीं 
यह आप हज़रात को मालूम ही है कि हमारे दीन ने 
ईसाई मजहब की तरह रहबानियत (यानी दुनियावी मामलात 
से बिल्कूल बे ताललुक हो जाने) की तालीम नहीं दी, 
ईसाइयों के यहां अल्लाह तआला की नज्दीकी हासिल 
करना उस वक्‍त तक मुम्किन नहीं है जब तक इन्सान अपने 
सारे दुनियावी कारोबार को न छोड़े और अपने तमाम 


। 


६. 


ताल्लुकात को न छोड़ दे, और रहबानियत की जिन्दगी न 
गुजारे। लेकिन हुजूरे अक्दस सल्लल्लाहु अलैहि व सल्‍लम 
ने हमें यह तालीम दी कि लोगों के साथ मिले जुले रहो . 
और फिर लोगों से पहुंचने वाली तक्लीफों पर सब्र करो। 
साथ रहने से तकलीफ पहुंचेगी क्‍ 
अगर आप गौर करें तो यह अजीब व गरीब तालीम है, 
क्योंकि इस हदीस में हुजूरे अक्दस सल्लल्लाहु अलैहि व 
सलल्‍्लम ने लोगों के साथ मिले जुले रहने को और उनसे 
पहुंचने वाली तकलीफ को एक साथ जिक्र फरमाया है। 
जिस से यह मालूम हो रहा है कि ये दोनों काम एक दूसरे 
. के लिए लाज़िम और मलजूम हैं। यानी जब तुम लोगों के 
साथ मिलो जुलोगे और उनके साथ रहोगे तो उनसे तुम्हें 
जरूर तकलीफ पहुंचेगी। और जब तुम्हारा किसी भी दूसरे - 
इन्सान से वास्ता पेश आयेगा तो यह मुम्किन नहीं कि उस _ 
से तुम्हें कमी भी कोई तकलीफ न पहुंचे, लाजमी बात है कि 
तकलीफ पहुंचेगी, चाहे वह तुम्हारा कितना ही करीबी 
अजीज हो, और चाहे वह कितना ही करीबी दोस्त हो। अब 
सवाल यह है कि यह तकलीफ क्‍यों पहुंचेगी? इसको भी 
समझ लेनाचाहिए..... क्‍ 
अल्लाह तआला की कामिल कुदरत 


इन्सान के चेहरे में 
इसका जवाब यह है कि अल्लाह तआला ने जब से 
हजरत आदम अलैहिस्सलाम को पैदा फरमाया, उस वक्‍त से 

लेकर आज तक अरबों खरबों इन्सानों को पैदा फरमाया, 
आगे कियामत तक पैदा होते रहेंगे, और हर इन्सान को 
अल्लाह तआला ने एक चेहरा अता फरमाया है जो बालिश्त 
भर का है, उसमें आंख भी है, नाक भी है, मुंह भी है, दांत 
भी हैं, और कान भी हैं, रुख्सार भी हैं, और ठोडी भी है, हर 
इन्सान के चेहरे में ये चीज़ें मौजूद हैं लेकिन इतने अरबों, 
खरबों, पदमों इन्सानों में किसी दो इन्सानों का चेहरा सौ 
फीसद एक जैसा नहीं होता। अल्लाह तआला की कामिल 
कुदरत देखिए कि हर .इन्सान के चेहरे की लम्बाई एक 
बालिश्त है, और यह भी नहीं कि किसी इन्सान की नाक हो 
किसी की नाक न हो, किसी के कान हों किसी के कान न॑ 
हों, किसी की आंखें हों किसी की न हों, बल्कि तमाम 
इन्सानों के चेहरे में ये सब चीज़ें भी होती हैं, लेकिन किसी 
दो इन्सानों का चेहरा एक जैसा नहीं मिलेगा, बल्कि हर 
इन्सान का चेहरा दूसरे से अलग होगा। और यह अलग 
होना और इख्तिलाफ सिर्फ उन इन्सानों के चेहरों में नहीं 
जो अब तक पैदा हो चुके हैं, बल्कि जो नये इन्सान पैदा हो 
रहे हैं, उनके अन्दर भी यह इख्तिलाफ मौजूद है। ऐसा नहीं 
. है कि अब जो नया इन्सान .पैदा होगा वह किसी पहले 
इन्सान की कॉपी और नकल होगा, ऐसा नहीं है, बल्कि नया 
: पैदा होने वाला इन्सान अपना चेहरा खुद लेकर आयेगा। 
इस तरह अल्लाह तआला ने एक इन्सान को दूसरे इन्सान 
से ऐसा मुम्ताज और अलग कर दिया कि चेहरे के नुकूश 
देख कर पता चल जाता है कि यह फलां इन्सान है और 















यह फलां इन्सान है| 
रंगों की विभिन्‍नता में कुदरत का नज़ारा 
और यह भी अल्लाह तआला की कुदरत का करिश्मा है 
कि मुख्तलिफ नस्‍्लों के इन्सानों के नुकूश में एक चीज 
ऐसी है जो सब में मुश्तरक है, और एक चीज ऐसी है जिस 
से उसकी पहचान और फर्क होती है। जैसे अफरीकी नस्ल 
के जो इन्सान होंगे वे दूर से देख कर पहचान लिए जायेंगे 
कि यह अफरीकी नस्ल का है। “योरप” वाला अलग 
: पहचान लिया जायेगा कि यह योरप का है, इसके बावजूद 
उनके दरमियान भी आपस में फर्क है, कोई दो फर्द एक 
जैसे नहीं हैं। इसलिए मुश्तरक होने के बावजूद फर्क और 
इम्तियाज़ भी मौजूद है। ये सब अल्लाह त॑ेआला की कुदरत 
का नजारा है, इन्सान कहां इस कुदरत का इहाता कर 
सकता है। कर 
उंगलियों के पोरों में अल्लाह की कुदरत 
और चीज़ों को छोड़िए! उंगलियों के पोरों को ले लें, 
हर इन्सान के हाथ की उंगलियों के पोरे दूसरे इन्सान के 
पोरे से मुख्तललिफ और अलग हैं। चुनांचे कागज़ों पर 
बेशुमार ज़रूरतों के लिए दस्तख़त (हस्ताक्षर) लेने के साथ 
साथ अंगूठा भी लगवाया जाता है, इसलिए कि उंगूठे के 
पोरे में जो छोटी छोटी लकीरें हैं, वे किसी एक इन्सान की 
 लकीरें दूसरे इन्सान की लकीरों से नहीं मिलतीं। हर एक 
की लकीरें अलग हैं। अगर वैसे दो इन्सानों के अंगूठे 

मिलाकर देखें तो यह नज़र आयेगा कि कोई फर्क नहीं है, 
लेकिन यह बात पूरी दुनिया में मुसललम और तयशुदा कि 
कि दो इन्सानों के अंगूठों की लकीरें एक जैसी नहीं हैं। 
इसलिए जब किसी इन्सान ने किसी कागज पर अगूठा लगा 
दिया तो यह मुताय्यन हो गया कि यह फर्ला इन्सान के 
अंगूठे के निशान हैं, क्योंकि दूसरे इन्सान के अंगूठे के 
निशान उस से अलग होंगे। 
अंगूठे की लकीरों के माहिरीन का दावा 
अब तो ऐसे माहिरीन भी पैदा हो गए हैं कि जिनका 
. यह दावा है कि हमारे सामने किसी इन्सान के अंगूठे के 
निशान रख दिए जाएं, हम उसके निशानों को बड़ा करके 
देखेंगे, और उसके जरिए हम उस इन्सान के सर से लेकर 
- पांव तक सारी शक्ल व सूरत और जिस्मानी बनावट का 
नक॒शा खींच सकते हैं। इसलिए कि वे लकीरें यह बता देती 
हैं कि उस इन्सान की आंखें कैसी होंगी, उसकी नाक केसी 
होगी, उसके दांत कैसे होंगे और हाथ कैसे होंगे? 
हम अंगूठे के पोरे को दोबारा बनाने पर कादिर हैं 
मैंने अपने वालिद माजिद रहमतुल्लाहि अलैहि से सुना 
कि कुरआने करीम की सूर: “कियामत” में एक आयत है, 
जिसमें अल्लाह तआला ने काफिरों का जिक्र करते हुए 
फरमाया कि: द 
७:७३००४५७६)४ ५ *थ५ (4: 0: ८:८7 

क्या यह (काफिर) इन्सान यह समझता है कि हम 
उसकी हड़ियां जमा नहीं कर सकेंगे। ये काफिर जो 
आखिरत के इन्कारी हैं, वे यह कहा करते थे कि जब हम 
मर जायेंगे और मिट्टी हो जायेंगे और हमारी हड्डियां तक 
गल जायेंगी, फिर किस तरह से हमें दोबारा जिन्दा किया 
जा सकेगा? और कौन जिन्दा करेगा? 

इसके जवाब में अल्लाह तआला फरमा रहे हैं कि क्‍या 
इन्सान यह गुमान करता है कि हम उसकी हंडियां दोबारा 
जमा नहीं कर सकेगे? क्‍यों नहीं! हम तो इस पर भी कादिर 
हैं कि उसकी उंगलियों के पोरों को भी वैसा ही दोबारा बना 
दें। इस कायनात का बड़े से बड़ा वैज्ञानिक भी यह नहीं 
कर सकता कि वैसा ही अंगूठा बना दे, लेकिन हम इस पर 
कादिर हैं । 

आयत सुनकर मुसलमान होना 
क्‍ अल्लाह तआला यह भी कह सकते थे कि हम इस पर 

कादिर हैं कि उसका चेहरा दोबारा बना दें, उसके हाथ 

दोबारा बना दें, उसके पांव दोबारा बना दें; लेकिन अल्लाह 
“तआला ने ख़ास तौर पर पोरों का जिक्र फरमाया कि पोरे 
को दोबारा बनाने पर कादिर हैं। मेरे वालिद माजिद 
रहमतुल्लाहि अलैहि फरमाया करते थे कि एक नौ मुस्लिम 
वैज्ञानिक इस आयत को पढ़कर मुसलमान हो गया, और 
उसने यह कहा कि यह बात सिवाए कायनात के पैदा करने 
वाले के कोई दूसरा नहीं कह सकता कि हम इस पोरे को 
दोबारा बना सकते हैं, यह बात सिर्फ वही कह सकता है 








जिसने इस कायनात को बनाया हो। जिसने इन्सान को 
पैदा किया हो, जिसने इन्सान के एक एक अंग को बनाया 
हो। 

अल्लाह तआला की कामिल कुदरत 

बहर हाल! कोई इन्सान अपनी जांहिरी शक्ल व सूरत 
में दूसरे इन्सान जैसा नहीं है, बल्कि अगर दो इन्सान एक 
जैसे हो जाएं तो इस पर ताज्जुंब होता है. कि देखो ये दी 
इन्सान हम-शक्‍्ल हैं। अलग अलग होने पर कोई ताज्जुब 
नहीं होता, इसलिए कि हर इन्सान दूसरे से अलग है। 
हालांकि ताज्जुब की बात तो यह है कि अलग अलग कैसे 
हैं, अगर सारे इन्सान एक दूसरे के हम-शक्ल होते तो.. 
ताज्जुब की बात न होती, लेकिन अल्लाह तआला की 
कुृदरते कामिला को देखिए कि उसने अरबों खरबों इन्सान 
पैदा फरमा दिए, मगर हर एक की सूरत दूसरे से अलग है। 
मर्द की सूरत अलग है, औरत की सूरत अलग है, हर एक 
सिन्फ मैं एक दूसरे से इम्तियाज और फर्क भी मौजूद है, 
. एक दूसरे से इश्तिराक (यानी एक जैसा होना) भी मौजूद 
है। 

दो इन्सान के मिजाजों में इख्तिलाफ 

इसलिए जब दो इन्सानों के चेहरे एक जैसे नहीं हो 
सकते, तो फिर दो इन्सानों की तबीयतें कैसे एक जैसी हो 
सकती हैं। जब जाहिर एक जैसा नहीं तो- फिर उनकी 
तबीयतों में भी फर्क होगा। किसी की तबीयत कैसी है, 
डक: 7-०८ +-++-+ह८ ८ ८<ा-८-८ूत-८ा+ा-मम+८ममम-म मनन 


नस > कप ाननटणगग-न-ग«-गनन खानदानी झगड़े ......(2) 


किसी की कैसी है। किसी का मिजाज. कैसा है, किसी का 
मिजाज कैसा है। किसी की पसन्द कुछ है किसी की कुछ _ 
है। हर इन्सान की पसन्द अलग, हर इन्सान का मिजाज 

अलग, हर इन्सान की तबीयत अलग। इसलिए तबीयतों के 
द मुख्तलिफ और अलग होने की वजह से कभी यह नहीं हो 
सकता कि दो आदमी एक साथ जिन्दगी गुज़ार रहे हों और 
एक साथ रहते हों, और कभी भी उनमें से एक को दूसरे से 
तकलीफ न पहुंचे, ऐसा होना मुम्किन ही नहीं। तबीयत 
मुख्तलिफ और अलग होने की वजह से एक को दूसरे से 
जरूर तकलीफ पहुंचेगी, कभी जिस्मानी तकलीफ पहुंचेगी, 
कभी रूहानी तकलीफ पहुंचेगी, कभी नफ्सियाती तकलीफ 
पहुंचेगी, कभी दूसरे की तरफ से तबीयत के खिलाफ बात 
होगी जो दूसरे को बुरी लगेगी। 

सहाबा-ए-किराम रजियल्लाहु अन्हुम के 
मिजाज अलग अलग थे 

. देखिए! इस कायनात में अंबिया अलैहिमुस्सलाम के बाद 
सहाबा किराम रजियल्लाहु अन्हुम से ज़्यादा अफजल 
. मख्लूकु इस जमीन व आसमान की निगाहों ने नहीं देखी । 
. अंबिया अलैहिमुस्सलाम के बाद सहाबा-ए-किराम 
रजियल्लाहु अन्हुम से ज्यादा अफजल, उनसे ज्यादा मुत्तकी, 
उनसे ज़्यादा अल्लाह से डरने वाले, उनसे ज्यादा ईसार 
करने वाले, उनसे ज्यादा एक दूसरे पर जान निसार करने 
. वाली कोई मख्लूक पैदा नहीं हुई और न आईन्दा पैदा 

क्‍ होगी। .लेकिन सहाबा-ए-किराम रजियल्लाहु अन्हुम की 
तबीयतें भी मुख्तलिफं और अलग थीं, उनके आपस के 
मिजाज में भी फर्क था। 


हुज़ूर सललल्लाहु अलैहि व सल्‍लम और आपकी 


पाक बीवियों के दरमियान ना इत्तिफाकी 
रूए जमीन पर कोई बीवी अपने शौहर के लिए इतनी . 
वफादार और इतना ख्याल रखने वाली नहीं हो सकती 
जितनी कि उम्महातुल मोमिनीन (यानी नबी करीम की पाक 
बीवियां जो तमाम मुसलमानों की मां होने का रुतबा रखती 
हैं) नबी-ए-करीम सल्लल्लाहु अलैहि व सल्‍लम का ख्याल 
रखने वाली थीं, लेकिन उनको भी तबीयत के खिलाफ बातें 
पेश आ जाती थीं, और हुजूरे अक्दस सलल्‍्लल्लाहु अलैहि व 
सलल्‍लम को भी कभी कभी तबीयत के खिलाफ होने की 
. वजह से उनसे कुछ गिरानी और नाराजगी हो जाती थी। 
चुनांचे एक बार इस नागवारी की वजह से एक महीना ऐसा 
गुजरा कि आप सलल्‍ललल्‍्लाहु अलैहि व सल्‍लम ने उसमें 
कसम खा ली थी कि मैं एक महीने तक अपनी पाक बीवियों 
के पास नहीं जाऊंगा। 
हजरत आयशा रजियल्लाहु अन्हा की 


हुज़ूर सल्लल्लाहु अलेहि व सल्‍लम से नाराजगी 

और फिर यह नहीं कि पाक बीवियों की तरफ से हुजूरे . 
अक्दस सल्लल्लाहु अलैहि व सल्‍लम को गिरानी होती थी 
बल्कि कभी कभी पाक बीवियों रजियल्लाहु अन्हुनू-न को भी क्‍ 

हुजूरे पाक सललल्लाहु अलैहि व सल्‍लम की तरफ से 
. गिरानी हो जाती थी। चुनांचे एक हदीस में है कि हुजूरे 
>+३सत सल्लल्लाहु अलैहि व सल्‍लम ने हजरत आयशा 
रजियल्लाहु अन्हा से फरमाया कि ऐ आयशा! मुझे पता चल 
जाता है जब तुम मुझ से राजी होती हो और जब तुम मुझ 


से नाराज होती हो। हजरत आयशा रजियल्लाहु अन्हा ने 
पूछा कि कैसे? 


हुजूरे अक्दस सल्लल्लाहु अलैहि व सल्लम 
ने फ्रमाया कि जब तुम मुझ से खुश होती हो तो कुसम 


कहती हो “व रब्बि मुहम्मद यानी मुहम्मद 
सल्लल्लाहु अलैहि व सल्‍लम के परवर्दिगार की कसम” और 


जब मुझ से नाराज होती हो तो कसम खाते वक्‍त यह 


कहती हो “व रब्बि इब्राहीम यानी इब्रोहीम अलैहिस्सलाम के 
रब की कुसम” हजरत आयशा रजियल्लाहु अन्हा ने अर्ज _ 
किया: “ला अहजुरु इल्ला इस्म-क” या रसूलल्लाह 
सल्लल्लाहु अलैहि व सल्लम! ऐसे मौके पर मैं सिर्फ आपका 


नाम ही छोड़ती हूं लेकिन आप सल्लल्लाहु अलैहि व सलल्‍्लम 
की मुहब्बत दिल से जुदा नहीं होती। अब देखिए! सरकारे 
दो आलम सल्लल्लाहु अलैहि व सल्लम से ज़्यादा शफ़ीक व 
मेहरबान कोई और हो सकता है? ख़ास तौर पर हजरत 
आयशा रजियल्लाहु अन्हा के साथ आप सल्लल्लाहु अलैहि 
व सल्‍लम की मुहब्बत का जो आलम था वह कोई छपी 
चीज नहीं, लेकिन इसके बावजूद हजरत आयशा 
रजियल्लाहु अन्हा को भी कभी कभी आप सल्लल्लाहु अलैहि 
व सललम से कुछ गिरानी पैदा हो जाती थी, और उस 


खाते वक्‍त यह 











गिरानी और नाराजगी का एहसास नबी-ए-करीम 
सल्‍्लल्लाहु अलैहि व सल्‍लम को भी हो जाता था। 
मियां बीवी के ताल्लुक की हैसियत से नाराजगी 
लेकिन कोई यह न समझे कि हुजूरे अक्दस सल्लल्लाहु 
अलैहि व सल्‍लम को तो तकलीफ पहुंचाना मआज़ल्लाह कुफ्र 
है। तो अगर हजरत आयशा रजियल्लाहु अन्हा से आप्र 
सलल्‍्लल्लाहु अलैहि व सल्‍लम को तकलीफ पहुंची तो यह 
कितनी बुरी बात हुई। बात असल में यह है कि अल्लाह 
तआला ने हैसियतें अलग अलग रखी हैं। इसलिए हुजूरे 
अक्दस सल्लल्लाहु अलैहि व सल्‍लम को जो गिरानी होती 
थी वह एक शौहर होने की हैसियत से होती थी, जिस तरह 
बीवी को शौहर पर नाज होता है, ऐसे ही शौहर को भी 
बीवी पर नाज़ होता है, उस नाज़ के आलम में इस किस्म 
की नाराजगी भी हो जाया करती थी। इसका रिसालत के 
मन्सब (ओहदे) से कोई ताल्‍लुक नहीं था। 
हज़रत अबू बक्र और हज़रत उमर रजियल्लाहु 
अन्हुमा के मिजाजों में इख्तिलाफ 
बहर हाल! हुज़ूरे अक्दस सल्लल्लाहु अलैहि व सल्‍्लम 
और आपकी पाक बीवियों के दरमियान भी तबीयत के 
खिलाफ उमूर पैदा हो जाते थे। और आगे बढ़िए, हजरत 
सिद्दीके अकबर और हजरत फारूके आजम रजियल्लाहु 
अन्हुमा जिनको “शैर्न” कहा जाता है। अंबिया 


अलैहिमुस्सलाम के बाद इन दोनों बुजुर्गों से ज़्यादा अफजल 

. अबू बक्र और उमर निकले | 


इन्सान इस रूए जमीन पर पैदा नहीं हुए। और हुजूरे 
अक़्दस सल्लल्लाहु अलैहि व सल्‍लम के साथ इन दोनों के 
तांल्लुक का आलम यह था कि सहाबा-ए-किराम 
रजियल्लाहु अन्हुम फरमाते हैं कि इन दोनों के नाम हमेशा 
एक साथ आया करते थे | 

चुनांचे हम यों कहा करते थे कि: 

श ३९. (०+ ०५८५ ५६.५२! ५२३५ ०००५ )९, रन 
यानी अबू बक्र और उमर आए, अबू बक्र और उमर गए, 


जहां नाम आ रहा है दोनों का एक साथ आ रहा है। 
इस तरह एक जान दो कालिब थे। हर वक्‍त इन दोनों का 
नाम सामने होता। जहां हुजूरे अक्दस सल्लल्लाहु अलैहि व 
सलल्‍लम को मश्विरा करने की जरूरत पेश आती, फरमाते 
आर अबू बक्र और उमर को बुलाओ, कभी दोनों में जुदाई 
का तसवब्युर नहीं होता था। द 

और हजरत उमर रजियल्लाहु अन्हु का हजरत अबू 
बक्र -सिद्दीक रजियल्लाह अन्हु की इज्जत करने का यह 
आलम था कि एक बार हज़रत उमर रजियल्लाहु अन्हु ने 
हजरत सिद्दीके अकबर रजियल्लाहु अन्हु से फरमाया कि 
आप मेरी जन्दगी की सारी इबादतें मुझ से ले लीजिए और 
सारे आमाल मुझ से ले लें और वह एक रात जो आपने 
हुंजूरे अक्दस सल्लल्लाहु अलैहि व सलल्‍्लम का साथ 'गारे 
सौर' में गुज़ारी है वह मुझे दे दीजिए। दोनों के दरमियान 
सम्मान और मुहब्बत का यह आलम था, लेकिन दोनों की 


रन नरनननननिून्ुः2>><>_ं३>३333222<2<>>3> 

तबीयतों में इख्तिलाफ था जिसकी वजह से कभी कभी 
उनके दरमियान इख्तिलाफ. भी हो जाता था। 
हजरत अबू बक्र और हजरत उमर रजि के 


.. दरमियान इख्तिलाफ का एक वाकिआ ( 

चुनांचे हदीस शरीफ में आता है कि एक बार इन दोनों + 
के दरमियान बात चीत हो रही थी, हज़रत सिद्दीके अकबर 4 
रजियल्लाहु अन्हु ने कोई बात कह दी जिसकी वजह से 
हजरत फारूके आजम रजियल्लाहु अन्हु नाराज होकर चल 
दिए। अब हज़रत सिद्दीके अकबर रजियल्लाहु अन्हु उनको 
मनाने के लिए और समझाने के लिए उनके पीछे पीछे चल 
दिए। चलते चलते हज़रत उमर फारूक रजियल्लाहु अन्हु 
अपने घर में दाखिल हो गए और दरवाज़ा बन्द कर लिया। 
हजरत सिद्दीके अकबर रजियल्लाहु अन्हु ने जब यह देखा 
कि यह तो बहुत ज़्यादा नाराज हो गए हैं तो हुजूरे अक्दस 
सल्लल्लाहु अलैहि व सल्‍लम की ख़िदमत में हाजिर हुए, 
हुजूरे अक्दस सल्लल्लाहु अलैहि व सल्‍लम उनके चेहरे को । 
देखकर समझ गए या “वही” के जरिए अल्लाह तआला ने ध 
आपको ख़बर दे दी। चुनांचे अभी हजरत सिद्दीके अकबर 
रजियल्लाहु अन्हु हुजूरे अक्दस सलल्‍्लल्लाहु अलैहि व सल्लम 
की मज्लिस की तरफ आ रहे थे कि हुज़ूरे पाक सल्लल्लाहु 
अलैहि व.सलल्‍लम ने उन सहाबा-ए-किराम रजियल्लाहु 
अन्हुम को जो मज्लिस में बैठे हुए थे, खिताब करते हुए 
फरमाया कि यह जो तुम्हारे दोस्त आ रहे हैं, यह आज 
किसी से झगड़ा करके आ रहे हैं। चुनांचे हजरत सिद्दीके 











अकबर रजियल्लाहु अन्हु मज्लिस में आकर बैठ गए | 

. दूसरी तरफ जब हज़रत फारूके आजम रजियल्लाहु 
अन्हु जिन्होंने घर में दाखिल होकर दरवाज़ा बन्द कर लिया 
था, जब तन्‍्हाई में पहुंचे तो उनको बड़ी शर्मिन्दगी और 
नदामत हुई कि मैंने यह बहुत बुरा किया कि अबल तो 


. हजरत सिद्दीके अकबर रजियल्लाहु अन्हु से नाराजगी का 


इजहार किया, फिर जब वह मेरे पीछे आए तो मैंने घर में 
दाखिल होकर दरवाजा बन्द कर लिया। चुनांचे घर से 


. बाहर निकले और हज़रत सिद्दीके अकबर रजियल्लाहु अन्हु 


.. के पीछे चल पड़े कि जाकर उनको मनाऊं | जब हुजूरे पाक 


सल्लल्लाहु अलैहि व सल्‍लम की मज्लिस में पहुंचे तो देखा 
कि हुज़ूरे अक्दस सल्लल्लाहु अलैहि व सल्‍लम तश्रीफ 
फ्रमा हैं और हजरत सिद्दीके अकबर रजियल्लाहु अन्हु भी 
बैठे हैं। मज्लिस में आकर अपनी नदामत और शर्मिन्दगी का 
इजहार शुरू कर दिया कि या रसूलल्लाह! मुझ से गलती 
हो गई। हज़रत सिद्दीके अकबर रजियल्लाहु अन्हु फरमाने 


. लगेः या रसूलल्लाह! मुझ से गलती हुई थी, उनसे ज्यादा 
. गलती नहीं हुई। आप उनको माफ कर दीजिए, असल में 


गलती मेरी थी। उस वक्‍त हुजूरे अक्दस सल्लल्लाहु अलैहि 


. व सलल्‍लम ने हजरत फारूके आजम रजियल्लाहु अन्हु और 


दूसरे सहाबा रजियल्लाहु अन्हुम से खिताब करते हुए अजीब 


व गरीब जुम्ला इरशाद फरमाया। फ्रमाया कि: 


क्या मेरे साथी को मेरे लिए छोड़ोगे या नहीं? यह वह 


शख्स है कि जब मैंने यह कहा था कि: 





तलब जरतज मा छएछए 

ऐ लोगो! मैं तुम सब के लिए अल्लाह का रसूल बनकर 
आया हूं। उस वक्‍त तुम सब ने कहा था कि “कजबू-त” 


(यानी तुम झूठ बोलते हो) सिर्फ इसने कहा था “सदक-त” 


(यानी आप सच कहते हैं) यह तन्हा वह शख्स था जिसने 
कहा था कि तुम सच कहते हो | 

बहर हाल! सिद्दीके अकबर रजियल्लाहु अन्हु और 
फारूके आजम रजियल्लाहु अन्हु जैसे इन्सान जिनका जिक्र 
हुजूरे अक्दस सलल्‍लल्लाहु अलैहि व सलल्‍लम की मज्लिस में 
एक साथ आता था, उनकी तबीयतों में और मिजाजों में भी 
5 ३8 था जिसके नतीजे में उनके दरमियान भी इस 

के वाकिआत पेश आए | 


मिजाजों का इख्तिलाफ हक है 

इस से मालूम हुआ कि कोई दो इन्सान ऐसे नहीं हैं 
जिनकी तबीयतें एक जैसी हों। जैसा तुम चाहते हो दूसरा 
भी वैसा ही हो, यह नहीं हो सकता। कोई बाप चाहे कि 
मेरा बेटा सौ फीसद मेरी मर्जी के मुताबिक हो जाए, नहीं 


हो सकता, कोई बेटा यह चाहे कि मेरा बाप सौ फीसद मेरी 
मर्जी के मुताबिक हो जाए, नहीं हो सकता, कोई शौहर यह . 


चाहे कि मेरी बीवी सौ फीसद मेरी मर्जी के मुताबिक हो 
जाए, नहीं हो सकती, कोई बीवी यह चाहे कि मेरा शौहर 
सौ फीसद मेरी मर्जी के मुताबिक हो जाए, नहीं हो सकता। 


. सब्र नहीं करोगे तो लड़ाईयां होंगी 


क्। 


| 


श! 


इसलिए जब आदमियों के साथ रहना होगा तो फिर 

तक्लीफें भी पहुंचेंगी, आदमियों के साथ रहना और उनसे 
तक्लीफें पहुंचना यह दोनों एक दूसरे के साथ जुड़े हुए हैं। 
इन दोनों को एक दूसरे से जुदा किया ही नहीं जा सकता। 
* इसलिए जब आदमियों के साथ रहना है तो यह चोच कर 
( रहना होगा कि उनसे मुझे तकलीफ भी पहुंचेगी और उस 
# 'वलीफ पर मुझे सब्र भी करना होगा, अगर सत्र नहीं करोगे 
तो लड़ाईयां, झगड़े, फितने और फसाद होंगे, और ये चीजें 
वे हैं जो दीन को मूंड देने वाली हैं। ' 

इसलिए जिस किसी से कोई ताल्लुक हो, चाहे वह 
ताल्लुक रिश्तेदारी का हो, चाहे वह ताल्लुक दोस्ती का हो, 
चाहे वह निकाह का ताललुक हो, लेकिन यह समझ लेना 
चाहिए कि उन ताल्लुकात में तक्लीफें भी पहुंचेंगी, और उन 
तक्लीफों पर मुझे सब्र करना होगा, और उन तक्लीफों को 
मुस्तकिल झगड़ेग का जरिया नहीं बनाऊंगा | ठीक है साथ 
रहने के नतीजे में तलूखी भी थोड़ी बहुत हो जाती है, 
लेकिन उस तलखी को मुस्तकिल झगड़े और नफरत पैदा 
करने का जरिया बनाना ठीक नहीं | 

तक्लीफों से बचने का तरीका क्‍ 

अब सवाल यह है कि जब दूसरों के साथ रहने की 
वजह से तकलीफ पहुंच रही है तो उस तकलीफ पर अपने 
आपको कैसे तसल्ली दें? उस तकलीफ से अपने आपको 
केसे बचाएं? और तबीयत के खिलाफ होने के बावजूद 
आपस में कैसे मुहब्बुतें पैदा करें? इसक़ा नुस्खा भी जनाब 
"सूलुल्लाह सललल्लाहु अलैहि व सलल्‍लम ने बतला दिया, 

कोई बात आप अधूरी छोड़ कर नहीं गए। चुनांचे हुजूरे 
अक्दस सलल्‍लल्लाहु अलैहि व सलल्‍लम ने मियां बीवी के 
ताल्लुक के बारे में बयान फरमाया, क्योंकि सब से ज्यादा 
तबीयत के खिलाफ बातें मियां बीवी के ताल्लुकात में ही 


पेश आती हैं। इसलिए कि जितनी निकटता ज़्यादा होगी, | 


उतनी ही तबीयत के खिलाफ बातें पेश आने का भी इम्कान 
होगा, और मियां बीवी के दरमियान जितनी नज्दीकी होती 


है वह किसी और रिश्ते में नहीं होती। चूंकि इस ताल्लुक में. 


दूसरे ताल्लुक के मुकाबले में तकलीफ पहुंचने के इम्कानात 
(संभावनाएं) ज़्यादा हैं, इसलिए इसके बारे में जनाब 
रसूलुल्लाह सललल्लाहु अलैहि व सल्‍लम ने एक कीमती 
नुस्खा बयान फरमा दिया, वह यह है कि: द 
(३५, ...))७) ६५ ५०) 45 ६५ 83.० 0 0५५५ ००४५ ८.४ ३ 
यानी कोई मोमिन मर्द किसी मोमिना औरत से बुग्ज न 
रखे | मतलब यह है कि कोई शौहर अपनी बीवी से 
मुस्तकिल बुगूज न रखे। क्योंकि अगर वह अपनी बीवी की 
किसी बात को ना पसन्द करेगा तो दूसरी किसी बात को 
पसन्द भी करेगा। यानी जब बीवी से तबीयत के खिलाफ 
कोई मामला पेश आता है तो तुम नाराज होते हो और बुरा 
मनाते हो, और उसी बात को लिए बैठे रहते हो कि यह 
ऐसी है, यह यों करती है, यों करती है, इसमें यह खराबी 
है, यह खराबी है। खुदा के लिए यह देखो कि उसके अन्दर 
कुछ अच्छाईयां भी तो होंगी। इसलिए जब बीवी से कोई 


बात ऐसी सामने आए जो तुम्हें बुरी लग रही है तो उस 


शमी का झ..आ0..0..0. मना 
5 फ ह् 

चिन्तन 2 अल्‍नन्चचननततात झगड़े ...-.-(2) 


वक्‍त उस बात का तसव्वुर करो जो तुम्हें पसन्‍दीदा है। जब 
: अच्छाई का तसब्वुर करोगे तो उस बुराई के एहसास में 
कमी आयेगी। 
सिर्फ अच्छाईयों की तरफ देखो 
याद रखिए! दुनिया में कोई इन्सान पूरी तरह स्याह.या 
सफेद नहीं होता, कोई पूरा का पूरा खैर या शर नहीं होता, 
अगर कोई बुरा है तो उसमें कुछ न कुछ भलाई भी ज़रूर 
होगी, अगर भला है तो उसमें कुछ न कुछ बुराई भी जरूर 
होगी। इसलिए हुजूरे अक्दस सलल्‍्लल्लाहु अलैहि व सल्‍लम _ 
. ने फरमाया कि तुम अपनी बीवी की अच्छाई की तरफ ध्यान 
करो, उसके नतीजे में तुम्हें नजर आयेगा कि यह बात 
अगरचे उसके अन्दर तकलीफ देने वाली है, लेकिन दूसरी 
बातें मेरी बीवी के अन्दर काबिले क॒द्र और तारीफ के . 
काबिल हैं। यह सोचने से सब्र आ जायेगा। द 
एक दिलचस्प वाकिआ क्‍ 
हुजूरे अक्दस सलल्‍लल्लाहु अलैहि व सल्‍लम ने एक 
साहिब का बड़ा अच्छा इलाज किया। वह इस तरह कि एक 
साहिब हुज़ूरे अक्दस सलल्‍्लल्लाहु अलैहि व सलल्‍लम की 
खिदमत में हाज़िर हुए और अपनी बीवी की शिकायत करने 
लगे कि उसमें फलां आदत बड़ी ख़राब है। हुजूरे अक्दस _ 
सल्लल्लाहु अलैहि व सलल्‍लम ने फ्रमाया कि: “तल्लिकहा” 
यानी अगर वह इतनी ख़राब है कि तुम्हारे लिए नाकाबिले 
बर्दाश्त है तो उसको तलाक दे दो। अब उसका दिमाग 

ठीक हो गया और उसने सोचा कि अगर मैंने उसको 
तलाक दे दी और वह चली गई तो मुझ पर क्या गुजरेगी। 
इसलिए उसने हुजूर सल्लल्लाहु अलैहि व सल्लम से कहा 
कि “ला असूबिरु अन्हा” या रसूलल्लाह सल्लल्लाहु अलैहि 
व सलल्‍लम! उसके बगैर सब्र भी नहीं आता | आप सलल्‍्लल्लाहु 
अलैहि व सलल्‍्लम ने फरमाया “अमसिक्हां” फिर उसको रोके 
रखो। यानी जब उसके अन्दर खराबी है, लेकिन उसके 
बगैर सब्र भी नहीं आता तो इसका इलाज इसके अलावा 
कुछ नहीं कि उसको रोके रखो और उसकी उस ख़राबी को 
बर्दाश्त करो | लेकिन अपनी तरफ से उसकी इस्लाह 
(सुधार) की जितनी कोशिश तुम से हो सकती है वह कर 
लो। 
बीवी के कामों को सोचो द 
अब सवाल यह पैदा होता है कि जब उसने हुज़ूरे 
अक्दस सल्लल्लाहु अलैहि व सल्‍लम के सामने अपनी बीवी 
की ख़राबी बयान की तो आपने फौरन उस से यह कह 
दिया कि उसको तलाक दे दो। आप सल्लल्लाहु अलैहि व 
सल्लम ने उसको एक दम से तलाक देने का मश्विरा क्यों 
दे दिया? इसका जवाब यह है कि आप सल्लल्लाहु अलैहि 
व सललम ने तलाक देने का मश्विरा इसलिए दिया कि 
द हक में उस शख्स का सारा ध्यान अपनी बीवी की बुराई 
कक लगा हुआ था, उसकी वजह से उसके दिल में 
बुराई इस तरह बैठ गयी थी कि उसका अपनी बीवी 

की अच्छाईयों की तरफ़ ध्यान ही नहीं. जा रहा था। इसलिए 
आप सल्लल्लाहु अलैहि व सलल्‍लम ने उसको आखरी बात 
कह दी कि अगर यह तुम्हारी बीवी इतनी बुरी है तो उसको 
तलाक देकर अलग कर दों। अब तलाक का नाम सुनकर 
उसके दिमाग में यह आया कि मेरी बीवी मेरा यह काम 
करती है, यह काम करती है, मेरे लिए वह इतनी फायदेमन्द 
है, अगर मैंने तलाक दे दी तो ये सारे फायदे जाते रहेंगे, 
तो मैं फिर क्‍या करूंगा और कैसे जिन्दगी गुजारूंगा | 
इसलिए फौरन उसने कहा कि या रसूलल्लाह! मुझे उसके 
बगैर सब्र भी नहीं होता। आप सलल्‍्लल्लाहु अलैहि व सल्‍लम 
ने फुरमाया कि अच्छा तो फिर उसको रोके रखो | 
बुराईयों की तरफ ध्यान करने का नतीजा 

बात असल में यह है कि जब किसी की बुराईयां तुम्हारे 

दिल में बैठ जाती हैं, और उसकी बुराई की तरफ ध्यान 

लग जाता है तो फिर उसकी अच्छाईयों से आंखों पर पर्दे 

पड़ जाते हैं। इसलिए उसकी अच्छाईयों का तसव्वुर करो, 

और जब अच्छाईयों का तसब्बुर करोगे तो उसकी कृद्र दिल 

में बैठेगी और सुकून महसूस होगा। उस वक्‍त पता चलेगा 

कि तकलीफ तो पहुंचनी है, कोई न कोई बात तबीयत के 

खिलाफ होगी, लेकिन उस तबीयत के खिलाफ बात को 

बर्दाश्त करना पड़ेगा। 


हो सकता है कि तुम गलती पर हो 


यह बात समझ लें कि जब तुम किसी दूसरे की किसी 
४हनणएएएएएशननणशएशशश""श""शशणणशनणशणणणणणा 





“ “+»"', 7/७९७, ५४५५७ ५४९ ५ ७५% ५*एकर३७७४फ१चभ्र5 ७ ५ आज २ ५ ५०ऋ 
हेटशाज>7: /्रत्रयत्रा2/) -' * “्जन्यय-ज्यमण्ण््यककआ भार शशशशशशशशशशशशश"श"शशणश"श"शश"श"श/शशाशरणशणणणरा 





ख़ानदानी झगड़े ....-(2) 


_नन-+++++ऋ+6%:4 (राव <----५८-+८-८-८- न नन+-८-पन--न---यपुफपन न पनन< मचा 5.4+०त>+-++--नर 
--+------ 












बात को अपनी तबीयत के ख़िलाफ़ -समझ रहे हो तो यह 
ज़रूरी नहीं कि वह शख्स गलती पर हो, बल्कि यह भी हो 
सकता है कि वह दूसरा शख्स गलती पर हो, और यह भी 
हो सकता है कि तुम गलती पर हो, क्‍योंकि तबीयतों का 
फर्क है। 
जैसे एक आदमी को एक खाना पसन्द है, दूसरे को 
दूसरा खाना पसन्द है। एक आदमी को करेले पसन्द हैं, 
उसका सालन उसको मज़ेदार मालूम होता है, दूसरे आदमी 
को करेले ना पसन्द हैं, वह कहता है कि यह कड़वे हैं, मुझ 
से नहीं खाये जाते। यह तबीयत का इख्तिलाफ है। अब यह 
जरूरी नहीं कि जो शख्स यह कह रहा है कि मुझे करेले 
बहुत अच्छे लगते हैं, वह गलती पर. है, या जो शरबस यह 
कह रहा है कि मुझे करेले पसन्द नहीं, वह गलती पर है। 
बल्कि दोनों गलती पर, नहीं हैं, लेकिन दोनों के मिज़ाजों 
. का फर्क है, तबीयतों का फर्क है, वह भी अपनी जगह सही 
है और वह भी अपनी जगह पर सही है। 
दोनों अपनी अपनी जगह पर दुरुस्त हों 
इसलिए जिस जगह मुबाह (यानी जिनके करने में न 
सवाब हो और न गुनाह हो) चीज़ों के अन्दर आपस में 
इख्तिलाफ होता है, वहां किसी एक फुरीक्‌ को हक पर और 
दूसरे को बातिल पर नहीं कह सकते, बल्कि दोनों अपनी 
अपनी जगह पर दुरुस्त होते हैं। चुनांचे अक्सर मियां बीवी 
के दरमियान तबीयतों में इख्तिलाफ होता हैं, जब दोनों 
इन्सानों की तबीयतों में इख्तिलाफ होता है तो अगर सिन्फ 

भी बदल जाए कि एक मर्द है और एक औरत है, तो फिर 
तबीयतों का यह इख्तिलाफ और ज्यादा हो जाता है। औरत - 
की एक फितरत है और उसकी एक नफसियात है। मर्द की 
. एक फितरत है और उसकी एक नफसियात है। मर्द अपनी 
फितरत के मुताबिक सोचता है, औरत अपनी फितरत के 
. मुताबिक सोचती है। इसलिए हुज़ूरे अक्दस सलल्‍्लल्लाहु 
अलैहि व सल्‍लम ने फरमाया कि तुम उसकी सिर्फ बुराईयों 
को मत देखो बल्कि अच्छाईयों की तरफ भी देखो | 

सीधा करना चाहोगे तो तोड़ दोगे... 

एक और बात याद आ गई वह यह कि हुज़्ूर 
सल्लल्लाहु अलैहि व सल्‍लम ने औरत को पस्ली से तश्बीह 
दी | चुनांचे आप सल्लल्लाहु अलैहि व सल्‍्लम ने फरमाया: 
०5८. १५१ ००४८. ७ १६०६७ ८] ५(०॥९ न 

औरत पस्ली की तरह है, अगर तुम उसको सीधा करना 
चाहोगे तो उसको तोड़ दोगे। और अगर तुम उसको उसके 
हाल पर छोड़ दोगे तो इसके बावजूद कि. वह तुमको टेढ़ी 
नजर आ रही है फिर भी तुम उस से फायदा उठा सकोगे। 

औरत का हुस्न उसके टेढ़ेपन में है 

अब बाज हजरात यह समझते हैं कि जब हुज़ूर 
सल्लल्लाहु अलैहि व सल्‍लम ने इसको टेढ़ी पसली कह 
दिया तो इस की बुराई बयान फरमा दी। चुनांचे बाज लोग 
इसको उसकी बुराई के मायने में इस्तेमाल करते हैं। और 


ााााााआआ॥ 00७2५ ५ ५५५५० ,४५।।,५ ५ ५८८7५, १४ १०१० ' ०५-७७ «४४४७४ १2 बा. ॥/2॥' ,/**श 
ि -* 


खानदानी झगड़े ......(2) 






जब उनका बीवी से झगड़ा होता है तो वह बीवी से खिताब 
करते हुए कहते हैं कि “ऐ टेढ़ी पस्ली में है सीधा करके 
रहूंगा” हालांकि उन लोगों ने यह गौर नहीं किया कि हुज़ूरे 


अक्दस सल्लल्लाहु अलैहि व सल्‍लमः पसली को टेढ़ी कह 
रहे हैं, पस्ली अगर टेढ़ी न हो बल्कि सीधी हो जाए तो वह 
पसली कहलाने के लायक नहीं। पसली का हुस्न और सेहत 
यह है कि वह टेढ़ी हो, अगर वह पसली सीधी हो जाए तो 
वह बीमार है। जी द 
टेढ़ा होना एक जायद चीज है 
हकीकत में इस हदीस के जरिए हुज़ूरे अक्दस 
सल्लल्लाहु अलैहि व सल्‍लम यह बतलाना चाह रहे हैं कि 
टेढ़ा होना और सीधा होना एक इजाफी (ज़ायद) चीज है। 
जिसका मतलब यह है कि एक चीज़ को एक निगाह से 
देखो तो वह सीधी है और दूसरी निगाह से देखो तो वह 
टेढ़ी है। देखिए। सामने मस्जिद के बाहर जो सड़क है, 
अगर मस्जिद के अन्दर से देखो तो यह नज़र आयेगा कि 
यह सड़क टेढ़ी है, इसलिए कि मस्जिद के एतिबार से 
सड़क टेढ़ी है। और अगर सड़क पर खड़े होकर देखो तो 
यह नज़र आयेगा कि सड़क सीधी है और मस्जिद टेढ़ी है, 
हालांकि न सड़क टेढ़ी है और न मस्जिद टेढ़ी है। इसलिए 
कि मस्जिद के लिए यह जरूरी था कि वह किब्ले के रुख 
पर हो। इसलिए किसी चीज का सीधा और टेढ़ा होना 
इज़ाफी सिफत है। एक चीज़ एक लिहाज से टेढ़ी है और 
दूसरे लिहाज से सीधी है। .' 

औरत का टेढ़ापन कुदरती है क्‍ 

बहर हाल! इस हदीस के ज़रिए यह बताना मकसूद है 
कि चूंकि तुम्हारी तबीयत औरत की तबीयत से अलग है। 
इसलिए तुम्हारें लिहाज़ से वह टेढ़ी है, लेकिन हकीकत में 
वह टेढ़ापन उसकी फितरत का हिस्सा है। जिस तरह पस्ली 
की फितरत का हिस्सा यह है कि वह टेढ़ी हो। अगर _ 
पसली सीधी हो जाए तो उसको “ऐब” कहा जायेगा और 
डॉक्टर उसको दोबारा टेढ़ी करने की कोशिश करेगा, 
इसलिए कि उसकी फितरत के अन्दर टेढ़ापन मौजूद है। 
इसलिए इस हदीस के जरिए औरत की बुराई बयान नहीं 
की जा रही है, बल्कि यह कहा जा रहा है कि चूंकि औरत 
की तबीयत तुम्हारी तबीयत के लिहाज़ से अलग है, इसलिए 
तुम्हें टेढी मालूम होती है। लिहाजा हुजूरे अक्दस सल्‍्ल. ने 
फरमाया कि उसको सीधा करने की फिक्र मत करना, 
क्योंकि उसको सीधा करना ऐसा ही होगा जैसे पसली को 
सीधा करना, और अगर तुम उसको सीधा करने की कोशिश 


. करोगे तो उसको तोड़ डालोगे। और अगर तुम उसको 


उसकी हालत पर छोड़ दोगे तो उसके टेढ़ा होने के 
बावजूद तुम उस से फायदा उठाओगे। 

बुढ़िया और शिकारी परिन्दे का वाकिआ 

अरबी सिखाने की एक किताब "मुफीदुत्तालिबीन' में एक 
किस्सा लिखा है कि बादशाह का एक शिकारी परिन्दा 
उड़कर एक बुढ़िया के पास पहुंच गया, उस बुढ़िया ने 


. उसको पकड़ कर उसको पालना शुरू किया। जब बुढ़िया ने 

यह देखा कि उसकी चोंच टेढ़ी है और उसके पन्‍जे टेढ़े हैं, 
तो बुढ़िया को उस पर तरस आया कि यह बेचारा परिन्दा 
है, अल्लाह की मख्लूक है, जब इसको खाने की जरूरत 
होती होगी तो यह कैसे खाता होगा, क्योंकि इसकी चोंच 
टेढ़ी है, और जब इसको चलने की ज़रूरत होती होगी तो 
यह चलता कैसे होगा, इसलिए कि इसके पन्‍्जे टेढ़े हैं। उस 
बुढ़िया ने सोचा कि मैं इसकी यह मुश्किल आश्ान करूं | 
चुनांचे कैंची से पहले उसकी चोंच काटी और फिर उसके 
पन्‍जे काटे, जिसके नतीजे में उसका खून बहने लगा और 
वह जख्मी हो गया। जितना पहले चल सकता था, उस से 
भी वह माजूर हो गया। यह वाकिआ नादान की मुहब्बत की 
मिसाल में पेश किया जाता है, क्योंकि उस बुढ़िया ने उस 
परिन्दे के साथ मुहब्बत तो की, लेकिन नादानी और 
बे-अक्ली के साथ मुहब्बत की, और यह न सोचा कि 
इसकी चोंच और इसके पन्‍्जों का टेढ़ा होना इसकी फितरत 
का हिस्सा है और इसंका हुस्न इसके टेढ़ेपन में है। अगर 
इसके ये अंग टेढ़े न हों तो यह “उकाब” यानी शिकारी 
परिन्दा कहलाने का मुस्तहिक नहीं | 
... कभी सुकून नसीब नहीं होगा 

बहर हाल! जब भी दो आदमियों के दरमियान 
ताल्लुकात होंगे, चाहे वे मर्द हों, या औरतें हों, उस ताल्लुक 
के नतीजे में तबीयतों का इख्तिलाफ यानी अलग अलग 
होना जरूर जाहिर होगा। और उस इख्तिलाफ के नतीजे में 
एक को दूसरे से तकलीफ भी पहुंचेगी। अब दो ही रास्ते हैं: 

तकलीफ पहुंचे तो उस पर उस से लड़ो, और उस तकलीफ 
को आपस में नाराजगी और झगड़े का सबब बनाओ | अगर 
तुम यह रास्ता इख्तियार करोगे तो तुम्हें कभी भी चैन और 
सुकून नसीब नहीं होगा। क्‍ 

दूसरों की तक्लीफों पर सत्र 

दूसरा रास्ता यह है कि जब दूसरे से तकलीफ पहुंचे तो 
यह सोच लो कि जब तबीयतें मुख्तलिफ (यानी अलग 
अलग) हैं तो तकलीफ तो पहुंचनी ही है, और जिन्दगी भी 
साथ गुज़ारनी है, और यह जिन्दगी हमेशा की जिन्दगी तो 
है नहीं कि हमेशा हमेशा यहीं रहना हो, बल्कि चन्द दिनों 
के लिए इस दुनिया में आए हैं, न जाने किस वक्‍त यहां से | 
रवाना हो जाएं। इसलिए इस चन्द दिन की जिन्दगी में 
अगर दूसरे से तुम्हें कोई तकलीफ पहुंच रही है तो उस पर 
अल्लाह के लिए सब्र कर लो। यह ठीक है कि जब तुम्हें 
तकलीफ पहुंचेगी तो उस वक्‍त तुम्हारे दिल में इश्तिआल 
(उत्तेजना) पैदा होगा, गुस्सा आयेगा और दिल यह चाहेगा 
कि मैं उसका मुंह नोच डालूं, उसको बुरा भला कहूं, उसकी 
गीबत करूं, उसकी बुराई बयान करूं, उसको बदनाम करूं, 
इसलिए कि उसनें तुम्हें तकलीफ पहुंचाई है। 

तुम्हें क्या फायदा हासिल होगा? 

लेकिन यह सोचो कि अगर तुमने ये काम कर लिए तो 
तुम्हें क्या फायदा हासिल हुआ? हां यह हुआ कि समाज में 
लड़ाई झगड़ा फैला और ज़रा सा दिल का जज़्बा ठन्डा हो 

गया। लेकिन हकीकत में दिल का जज़्बा ठन्ड जा ला 
क्योंकि जब एक बार दुश्मनी की आग भड़क जाती है तो 
फिर वह ठन्डी नहीं होती बल्कि और बढ़ती रहती है। 
चलिए मान लीजिए कि यह थोड़ा सा फायदा हासिल हो 
गया, लेकिन उस बदला लेने में तुमने जो ज्यादती की होगी 
उसका तुम्हें कियामत के दिन जो हिसाब देना होगा और 
उस पर तुम्हें जो अज़ाब झेलना होगा वह अज़ाब इस से 
कहीं ज़्यादा है कि दुनिया में उसकी तकलीफ पर सब्र कर 
लेते और यह सोचते कि चलो उसने अगरचे मेरे साथ 
ज्यादती की है, लेकिन मैं-इस पर सब्र करता हूं और अपना 
मामला अल्लाह के हवाले करता हूं | 

सब्र करने का अज 

अगर सब्र कर लिया तो उस पर अल्लाह तआला का 
वायदा है: ' 

() ०7५॥8,3» ५०८० ,६५ (४54 54).<॥ ४2:॥ 

. यानी अल्लाह तआला सब्र करने वालों को बे हिसाब 
अज अता फरमाते हैं।.... 

कोई गिनती ही नहीं, अगर अल्लाह तआला चाहते तो 
गिनती बयान करते, लेकिन हम लोग गिनती से आजिज हैं, 
हमारे पास तो गिनती के लिए चन्द अदद (अंक) हैं, जैसे 
हज़ार, लाख, करोड़, अरब, खरब, पदम, बस आगे कोई और 
लफ़्ज नहीं है। अल्लाह तआला चाहते तो सब्र का अज् देने 
के लिए कोई लफ़्ज पैदा फरमा देते, लेकिन अल्लाह 
तआला ने फरमा दिया कि सब्र करने वाले को अज् देने के 

लिए कोई गिनती ही नहीं। क्‍ 

जैसे अगर किसी ने तुम्हें एक मुक्का मार दिया, अब 
अगर बदले में तुमने भी उसको एक मुक्‍्का मार दिया, तो 
तुम्हारे लिए यह बदला लेना जायज था, लेकिन उस बदला 
लेने के नतीजे में तुम्हें क्या मिला? कुछ नहीं। और अगर 
तुमने सब्र कर लिया और बदला न लिया तो उस पर 
अल्लाह तआला का वायदा है कि तुम्हें इतना अज दूंगा कि 
तुम शुमार भी नहीं कर सकोगे। इसलिए सब्र पर मिलने 
वाले इस अज व सवाब को सोच कर गुस्सा पी जाओ और 
बदला न लो | 

बदला लेने से क्या फायदा? 

और अगर कोई दूसरा शख्स तुम्हें तकलीफ पहुंचा रहा 
है तो शरीअत ने तुम्हें इसकी इजाजत दी है कि उस 
तकलीफ को जिस हद तक रोकना तुम्हारे लिए मुम्किन है 
उस हद तक उसका रास्ता बन्द करने की कोशिश कर लो, 
लेकिन अपने कीमती समय को उस तकलीफ देने वाले के. 
पीछे पड़कर खर्च करना, वक्‍त और समय की इस से बड़ी 
बर्बादी कोई नहीं। जैसे आपने किसी से सुना कि फुलां 
आदमी मज्लिस के अन्दर आपकी बुराई कर रहा था, अब 
अगर तुम्हें पता ही न चलता कि फलां आदमी बुराई कर 
रहा था, फिर तो कुछ भी न होता, लेकिन दूसरे शख्स ने 
तुम्हें बता दिया, इसके नतीजे में तुम्हारे दिल पर चोट लग 
गई, अब एक रास्ता यह है कि तुम इसकी खोज में लग 
जाओ कि उस मज्लिस में कौन कौन मौजूद थे, और फिर 

उनमें से हर एक के पास जाकर तफतीश करो कि फलां ने 
मेरी क्या बुराई बयान की? और हर एक से गवाही लेते 
फिरो, और अपना सारा वक्‍त इस काम में खर्च कर दो, तो 
इसका हासिल क्‍या निकला? कुछ भी नहीं। इसके उलट 
अगर तुमने यह सोचा कि अगर फुलां शख्स ने मेरी बुराई 
. बयान की थी तो वह जाने, उसका अल्लाह जाने, उसके 
अच्छा कहने से न मैं अच्छा हो सकता हूं और उसके बुरा 
कहने से न मैं बुरा हो सकता हूं, मेरा मामला तो मेरे 
अल्लाह के साथ है। अगर मेरा मामला मेरे अल्लाह के साथ 
दुरुस्त है तो फिर दुनिया मुझे कुछ भी कहती रहे, मुझे 
इसकी कोई परवाह नहीं। 
खलके पसे ऊ दिवाना व दिवाना बकारे 

यानी सारी मख्लूक अगर मेरी बुराई करती है तो करती 

. रहे। मेरा मामला तो अल्लाह तआला के साथ है | 
अगर यह सोच कर तुम अपने काम में लग जाओ तो 

यह “सब्र अलल्‌ अजा” (यानी तकलीफ पर सत्र करना) है 
जिस पर अल्लाह तआला बे हिसाब अज अता फरमायेंगे। 

बराबर का बदला लो 

और अगर तुमने दिल की आग ठन्डी करने के लिए 
बदला लेने का ही इरादा कर लिया कि मैं तो बदला जरूर 
लूंगा, तो बदला लेने के लिए वह तराज़ू और पैमाना कहां 
से लाओगे जिस से यह पता चले कि मैंने भी उतनी ही 
तकलीफ पहुंचाई है जितनी तकलीफ उसने पहुंचाई थी? 

अगर तुम तकलीफ पहुंचाने में एक इंच और एक तोला आगे 
बढ़ गए तो उस पर आखिरत में जो पकड़ होगी उसका 
हिसाब. कौन करेगा? इसलिए बदला लेने का आपको हक 
हासिल है, मगर यह हक बड़ा ख़तरनाक है। लेकिन अगर 
तुमने माफ कर दिया तो उस पर बे हिसाब अज व सवाब 
के हकदार बन जाओगे | अल्लाह तआला का इर्शाद है: 
(४१८४ ००४५७.) 52, 5 | 5: 6४5 
यानी अगर सब्र करो तो सब्र करना हद दर्जा बेहतर है, 
सब्र करने वालों के लिए। 

खुलासा 

बहर हाल! जब लोगों के साथ रहोगे, उनके साथ 
ताललुकात रखोगे, और उनके साथ मामलात होंगे तो फिर 
तक्लीफें भी पहुंचेंगी। लेकिन इसका नुस्ख़ा नबी-ए-करीम 
सल्लल्लाहु अलैहि व सल्‍लम ने यह बता दिया कि उन 
तक्लीफों पर सब्र करे, और हर शख्स अपने दिल पर हाथ 
रख कर सोचे कि अगर हर इन्सान इस नुस्खे पर अमल 
कर ले और यह सोच ले कि दूसरे की तरफ से जो तबीयत 
के खिलाफ चीजें पेश आयेंगी, उस पर जहां तक हो सकेगा 
सब्र करूंगा, तो दुनिया से तमाम झगड़े और फसाद खत्म 
हो जाएं। अल्लाह तआला मुझे भी और आपको भी इस 
बेहतरीन नुस्ख़े पर अमल करने की तौफीक अता फरमाए, 
आमीन | 

